इसके अपग्रेडेड वर्जन में ढेर सारे अपग्रेड दिए गए हैं। इसके तहत पहली बार इस मोटरसाइकिल में टीएफटी स्क्रीन दिया गया है जिस पर ढेर सारी सूचनाएं प्रदर्शित होती रहती है जब आप राइडिंग करते हैं। स्मार्टफोन के सारे कंट्रोल आपको बाएं हाथ पर हैंडल बार के ऊपर दिए गए स्विचेस से मिल जाते हैं। पर आपको इसे ऑपरेट करने के लिए एक बार सीखना जरूर पड़ेगा। लाइट के हिसाब से टीएफटी डिस्प्ले का रंग भी बदलता रहता है जिससे आपको इसे पढ़ने में कोई दिक्कत न आए। इसकी सबसे अच्छी चीज मुझे इसका डेलाइट रनिंग लैंप लगा जो जरूरत पड़ने पर इसके हेडलैंप को अपने आप ऑन कर देता है। इसके ब्रेक और क्लच लीवर को आप अपने सहूलियत के हिसाब से सेट कर सकते हैं। ऐसा इसलिए दिया गया है जिससे आपके ग्लव्स इसमें सेट बैठ सकें। रियर मोनोशॉक के लिए सस्पेंशन गार्ड भी दिया गया है साथ ही इसे ग्रैवल व कीचड़ से बचाने के लिए प्लास्टिक का एक सेफ गार्ड भी लगाया गया है।